Рихард Демел
Работник

Превод от немски: Пенчо Славейков, —

chitanka.info

Постеля своя имаме си, жено,

и рожба от сърце,

и работа до воля и за двама,

и нази грее слънце, както всички,

и малко нещо липсува ни само,

да бъдеме свободни като птички —

само време.

Кога излезем в празник на полето

о, дете мое, с теб

и гледаме над ниви позлатени

как весело прехвръкват лястовички —

туй, що ни липсва, то не са премени,

тъй хубави да бъдем като птички —

само време.

Да, само време! Буря веч се кани

и сещаме я ний —

ний, цял народ. Трай, с време всичко става.

Нам липсува ни, само нам еднички,

от наший труд плодът наш да остава,

тъй весели да бъдем като птички.

До ще време!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.